देश में इंटरनेट इस्तेमाल करने वालों की संख्या जून तक बढ़कर 50 करोड़ के पार पहुंच जाएगी। यह गत दिसंबर में 48 करोड़ 10 लाख थी। इंटरनेट एंड मोबाइल एसोसिएशन ऑफ इंडिया (आईएएमएआई) की एक रिपोर्ट में यह बात कही गयी है।रिपोर्ट के अनुसार, शहरी इलाकों में 64.84 प्रतिशत आबादी इंटरनेट का इस्तेमाल करती है और उनकी संख्या जून तक बढ़कर 30 करोड़ 40 लाख पर पहुंच जाएगी। ग्रामीण आबादी में 60.60 प्रतिशत इंटरनेट का इस्तेमाल करते हैं और दिसंबर 2017 के 18 करोड़ 60 लाख से यह संख्या बढ़कर जून तक 19 करोड़ 50 लाख पर पहुंच जाएगी। इंटरनेट उपयोगकर्ताओं के विश्लेषण में बताया गया है कि शहरों में लोग इंटरनेट का ज्यादा इस्तेमाल ऑनलाइन संचार जैसे ई-मेल आदि के लिए करते हैं।